Természetesen. Úgy ahogy a magyar labdarúgó válogatott szövetségi kapitánya egy olasz nemzetiségű, nevezetesen Marco Rossi, így ez a lehetőség adott.
A 2022-es labdarúgó-világbajnokságon egyébként 3 olyan ország van amely 3 vezetőedzővel „vesz részt” a tornán:
Argentína: Lionel Scaloni, Gustavo Alfaro (Ecuador), Gerardo Martino (Mexikó)
Portugália: Fernando Santos, Paulo Bento (Dél-Korea), Carlos Queiroz (Irán)
Spanyolország: Luis Enrique, Roberto Martinez (Belgium), Félix Sánchez (Katar)
Rajtuk kívül az angol John Herdman irányítja a kanadai válogatottat, míg Gareth Southgate maradt Anglia vezetőedzője, és a francia tréner Didier Deschamps-on kívül az ugyancsak francia Hervé Renard irányítja Szaúd-Arábia legjobbjait.
Egyetlen egy olyan vezetőedző szerepel a listán akinek országa nem szerepel a foci-vb-n, s ez nem más mint a kolumbiai Luis Fernando Suárez, aki Costa Rica trénere.